সরওয়ার জাহান নিজাম

ভাইস এডমিরাল সরওয়ার জাহান নিজাম(জি), এনডিইউ, পিএসসি, বিএন (জন্ম: ২ নভেম্বর ১৯৫২ - মৃত্যু: ১০ অক্টোবর ২০২৫) ছিলেন বাংলাদেশের প্রথম ভাইস অ্যাডমিরাল ও বাংলাদেশ নৌবাহিনীর সাবেক প্রধান। ২০০৭ সালে তিনি রিয়ার এডমিরাল এম হাসান আলী খানের নিকট হতে দায়িত্ব নেন এবং ২০০৯ সালে ভাইস অ্যাডমিরাল জহির উদ্দিন আহম্মেদের নিকট দায়িত্ব হস্তান্তর করেন।

 প্রাথমিক জীবন 
সরওয়ার জাহান নিজাম ২ নভেম্বর ১৯৫২ সালে চট্টগ্রামের আনোয়ারা উপজেলায় জন্মগ্রহণ করেন। তিনি ১৮ বছর বয়সে পাকিস্তান নৌবাহিনীতে অফিসার ক্যাডেট পদে যোগদেন এবং কাকুলে পাকিস্তান মিলিটারি একাডেমিতে ছয় মাসের প্রশিক্ষণ সম্পন্ন করেন। ১৯৭০ সালে তিনি পাকিস্তান নেভাল একাডেমি করাচিতে যোগ দেন।

কর্মজীবন
নিজাম ১৯৮৬ সালে ঢাকার ডিফেন্স সার্ভিস অ্যান্ড স্টাফ কলেজ  এবং ১৯৯৬ সালে চীনের রাজধানী বেইজিংয়ের জাতীয় প্রতিরক্ষা বিশ্ববিদ্যালয় থেকে গ্রাজুয়েশন সম্পন্ন করেন। এছাড়াও বিশেষ যোগ্যতার মধ্যে তিনি রয়েল নেভি থেকে বিশেষ প্রশিক্ষণ গ্রহণ করেছিলেন এবং যুক্তরাষ্ট্রর এশিয়া প্যাসিফিক সেন্টার থেকে সিকিউরিটিস স্টাডিজে সিনিয়র এক্সিউকিউটিভ কোর্স সম্পন্ন করেন।

 ব্যক্তিগত জীবন এবং মৃত্যু 
নিজাম মুনিরা নিজামকে বিয়ে করেন এবং এই দম্পতির নাফিসা নামে একটি মেয়ে রয়েছে। তিনি ২০২৫ সালের ১০ অক্টোবর ৭২ বছর বয়সে মারা যান।

তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:নৌবাহিনী প্রধান (বাংলাদেশ)
বিষয়শ্রেণী:চট্টগ্রাম জেলার সামরিক
বিষয়শ্রেণী:বাংলাদেশী অ্যাডমিরাল
বিষয়শ্রেণী:গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী
বিষয়শ্রেণী:বাংলাদেশ কোস্ট গার্ডের মহাপরিচালক
বিষয়শ্রেণী:২০২৫-এ মৃত্যু